
KĖDAINIŲ RAJONO SAVIVALDYBĖS ADMINISTRACIJOS DIREKTORIUS
 
ĮSAKYMAS
DĖL SOCIALINĖS PRIEŽIŪROS AKREDITAVIMO IR AKREDITUOTŲ PASLAUGŲ TEIKIMO KĖDAINIŲ RAJONO SAVIVALDYBĖJE TVARKOS APRAŠO PATVIRTINIMO

2020 m. rugsėjo 23 d. Nr. AD-1-1134
Kėdainiai

Vadovaudamasis Lietuvos Respublikos vietos savivaldos įstatymo 6 straipsnio 12 punktu, 29 straipsnio 8 dalies 2 punktu, Lietuvos Respublikos socialinių paslaugų įstatymo 13 straipsnio 1 ir 6 dalimis, Socialinės priežiūros akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ ir Lietuvos Respublikos socialinės apsaugos ir darbo ministro 2020 m. liepos 10 d. įsakymu Nr. A1-658 „Dėl Akredituotos vaikų dienos socialinės priežiūros teikimo reikalavimų ir rekomendacijų patvirtinimo“:   
1. T v i r t i n u Socialinės priežiūros akreditavimo ir akredituotų paslaugų teikimo Kėdainių rajono savivaldybėje tvarkos aprašą (pridedama).  
[bookmark: part_ff0a34e503fb4023a299033eaf6ed7dd] 


Administracijos direktorius					           	                           Arūnas Kacevičius


















Donatas Stelmokas			Jūratė Blinstrubaitė		Neringa Petrauskienė
2020-09-11							
						V-sistemoje

PATVIRTINTA 
Kėdainių rajono savivaldybės 
administracijos direktoriaus 
[bookmark: _Hlk39757414][bookmark: _GoBack]2020 m. rugsėjo 23 d. įsakymu Nr. AD-1-1134

SOCIALINĖS PRIEŽIUROS AKREDITAVIMO IR AKREDITUOTŲ PASLAUGŲ TEIKIMO KĖDAINIŲ RAJONO SAVIVALDYBĖJE TVARKOS APRAŠAS
[bookmark: _Hlk50481118]1. Socialinės priežiūros akreditavimo ir akredituotų paslaugų teikimo Kėdainių rajono savivaldybėje tvarkos aprašas (toliau –Tvarkos aprašas) yra parengtas vadovaujantis Socialinės priežiūros akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ ir Akredituotos vaikų dienos socialinės priežiūros teikimo reikalavimais ir rekomendacijomis, patvirtintomis Lietuvos Respublikos socialinės apsaugos ir darbo ministro 2020 m. liepos 10 d. įsakymu Nr. A1-658 „Dėl Akredituotos vaikų dienos socialinės priežiūros teikimo reikalavimų ir rekomendacijų patvirtinimo“.
2. Įstaiga, pageidaujanti teikti akredituotą socialinę priežiūrą Kėdainių rajono savivaldybėje, pateikia Kėdainių rajono savivaldybės administracijai adresu J. Basanavičiaus g. 36, 101 kabinetas,  Socialinės priežiūros akreditavimo tvarkos apraše, patvirtintame Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, nustatytos formos prašymą leisti teikti akredituotą socialinę priežiūrą. Prašymas turi būti užpildytas lietuvių kalba, pasirašytas įstaigos vadovo ar jo įgalioto asmens. Prie prašymo pridedami Tvarkos aprašo 5 punkte išvardinti dokumentai. Prašymai registruojami ir perduodami Socialinės paramos skyriui.
3. Įstaiga, pageidaujanti teikti akredituotą socialinę priežiūrą Kėdainių rajono savivaldybėje, Tvarkos aprašo 2 ir 4 punktuose išvardintus dokumentus gali pateikti elektroniniu būdu siunčiant elektroniniu pašto adresu administracija@kedainiai.lt. Šie dokumentai vienu laišku gali būti pateikiami naudojant specialias didelės apimties byloms siųsti pritaikytas programas ir (ar) mainavietes internete (pvz. atsiųsta nuoroda į programą Google drive ir pan.). 
[bookmark: part_2f1946800e28422f836fc5e501694250]4.  Įstaiga kartu su prašymu privalo pateikti šiuos lietuvių kalba surašytus dokumentus (arba jų vertimus, patvirtintus vertėjo, pareiškėjo vadovo ar jo įgalioto asmens) ar jų kopijas:
[bookmark: part_909d0064be92491fa8fe66a9ab641344]4.1. įstaigos steigimo dokumentą (pvz.: įstatus, nuostatus, steigimo sutartį ir pan.);
[bookmark: part_b2d7f3afc35445e6b1028a3951e737d0]4.2. jei įstaigai atstovauja ne jo vadovas, – dokumentą, patvirtinantį asmens teisę veikti pareiškėjo vardu;
[bookmark: part_08b7782a17ba4e3c99352e395c233c51]4.3. asmens, turinčio teisę veikti įstaigos vardu, pasirašytą deklaraciją (Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, 2 priedas);
[bookmark: part_32913756c07d4fa68f9157f775f22310]4.4. dokumentus, patvirtinančius teisę naudotis patalpomis, kurios atitinka akredituotos socialinės priežiūros paslaugų teikimo reikalavimus (jei paslaugoms teikti jos būtinos);
[bookmark: part_ff49775669a14b1d83413c697221d645]4.5. įstaigos, kuri teiks (teikia) akredituotą socialinę priežiūrą, pareigybių ir darbuotojų skaičiaus sąrašą;
[bookmark: part_493e6bae3a3543e984c686a8331c3675]4.6. įstaigos, kuri teiks (teikia) akredituotą socialinę priežiūrą, darbuotojų išsilavinimą, nurodytą Lietuvos Respublikos socialinių paslaugų įstatymo 20 straipsnio 3 dalyje, pagrindžiančius dokumentus;
4.7. įstaigos, kuri teiks (teikia) akredituotą socialinę priežiūrą, akredituotai socialinei priežiūrai teikti keliamų reikalavimų patalpoms (jeigu paslaugai teikti būtinos patalpos) atitiktį pagrindžiantys dokumentai.
[bookmark: part_b7bc0c0d51b34a369794476a79ccd5bc]4.8. kitus dokumentus, pagrindžiančius įstaigos atitiktį akredituotos socialinės priežiūros teikimo reikalavimams.
[bookmark: part_32191c94d4f14658b3e41a2f156be801]5. Kėdainių rajono savivaldybės administracijos Socialinės paramos skyrius (toliau – Socialinės paramos skyrius), gavęs Tvarkos aprašo 2 ir 4 punktuose išvardintus dokumentus, įvertina, ar:
5.1. įstaiga atitinka Lietuvos Respublikos socialinės apsaugos ir darbo ministro įsakymu nustatytus akredituotos socialinės priežiūros teikimo reikalavimus įstaigoms, pageidaujančioms teikti akredituotą socialinę priežiūrą;
5.2. prašymas užpildytas Tvarkos aprašo 2 punkte nustatyta tvarka ir jame pateikta visa reikalinga informacija;
5.3. pateikti visi Tvarkos aprašo 4 punkte nurodyti dokumentai.
6. Socialinės paramos skyrius, nustatęs, kad įstaiga prašyme nenurodė visos reikalingos informacijos, pateikė ne visus nurodytus dokumentus, dokumentai netinkamai įforminti, arba el. paštu pateikti failai negali būti atidaryti, apie tai per 3 darbo dienas raštu informuoja juos pateikusią įstaigą ir nustato terminą reikalingiems dokumentams ir (ar) informacijai pateikti. Jei per nustatytą terminą įstaiga trūkstamų dokumentų nepateikia, priimamas sprendimas įstaigos pateikto prašymo ir dokumentų vertinimo procedūrą nutraukti. Apie tai įstaiga informuojama raštu, nurodant jos nutraukimo priežastį.
7.  Sprendimą dėl prašymo ir dokumentų vertinimo procedūros nutraukimo priima Kėdainių rajono savivaldybės administracijos direktorius.
8. Socialinės paramos skyriui nustačius, kad įstaiga prašyme nurodė visą reikalingą informaciją, pateikė visus reikalingus tinkamai įformintus dokumentus, savivaldybės administracijos direktorius priima sprendimą dėl teisės teikti akredituotą socialinę priežiūrą suteikimo. Apie priimtą sprendimą įstaiga per 3 darbo dienas informuojama raštu.
[bookmark: _Hlk50480185]9.  Socialinės paramos skyrius įveda informaciją apie įstaigą, kuriai suteikta teisė teikti akredituotą socialinę priežiūrą (įstaigos rekvizitus, paslaugos teikėjo kontaktus, sprendimo priėmimo datą, paslaugos rūšį, paslaugos gavėjų skaičių / vietų skaičių) į Socialinės paramos šeimai informacinę sistemą.
[bookmark: part_c2428de452944ed8b1ed88392070f126]10.  Įstaiga, kuriai suteikta teisė teikti akredituotą socialinę priežiūrą, kreipiasi į Kėdainių rajono savivaldybės administraciją dėl asmeniui (šeimai) teikiamų socialinių paslaugų išlaidų finansavimo sutarties sudarymo.
[bookmark: part_9650835bd747401c8892a54667934d62]11.  Įstaigai teisė teikti akredituotą socialinę priežiūrą suteikiama 3 metams nuo sprendimo priėmimo dienos. Pasibaigus šiam terminui, įstaigos iš naujo kreipiasi į Kėdainių rajono savivaldybės administraciją  Tvarkos apraše nustatyta tvarka dėl akredituotos socialinės priežiūros teikimo. Jei įstaigos teisė teikti akredituotą socialinę priežiūrą buvo laikinai sustabdyta, 3 metų laikotarpis skaičiuojamas susumavus akredituotos socialinės priežiūros teikimo laikotarpius.
12. Socialinių paslaugų įstaigos teisė teikti akredituotą socialinę priežiūrą gali būti sustabdoma ne ilgiau kaip 6 mėnesiams šiais atvejais:
[bookmark: part_27cf10c511d64514b376bbab47254c0b]12.1. gavus socialinių paslaugų įstaigos prašymą;
[bookmark: part_41d54992900e41bdb8efb2b394f4ae47]12.2. savivaldybei nustačius akredituotos socialinės priežiūros teikimo pažeidimų ar neatitikimų nustatytiems reikalavimams.
[bookmark: part_2985f0435ee5489cb3ee6a12670ea0fa]13. Socialinių paslaugų įstaigos teisė teikti akredituotą socialinę priežiūrą panaikinama šiais atvejais:
[bookmark: part_7d1419a1a59f4042a47a6c3c9f6d356e]13.1. gavus socialinių paslaugų įstaigos prašymą;
[bookmark: part_fb72caa23ce84336a2539b98c29ebc0d]13.2. pasibaigus socialinių paslaugų įstaigos, kaip juridinio asmens, veiklai;
[bookmark: part_7856fd6c3c8c47e499f086d96c459d53]13.3. pasibaigus teisės teikti akredituotą socialinę priežiūrą galiojimo terminui;
[bookmark: part_c7c6837a47174eb684ad217e14866b2c]13.4. socialinių paslaugų įstaigai per savivaldybės nustatytą terminą nepašalinus akredituotos socialinės priežiūros teikimo pažeidimų ar neatitikimų.
[bookmark: part_35cfe60c656a4397932003ccccef05ac]14. Sprendimą dėl teisės teikti akredituotą socialinę priežiūrą suteikimo, pratęsimo, sustabdymo ar panaikinimo priima Kėdainių rajono savivaldybės administracijos direktorius. Apie teisės teikti akredituotą socialinę priežiūrą sustabdymą ar panaikinimą Socialinės paramos skyrius informuoja įstaigą raštu per 3 darbo dienas nuo šio sprendimo priėmimo dienos.
[bookmark: part_bc46516108584339a0e762d6dcc629a2]15. Kėdainių rajono savivaldybės administracija internetinėje svetainėje www.kedainiai.lt viešina įstaigas, teikiančias akredituotą socialinę priežiūrą (pagal paslaugas), ir akredituotos socialinės priežiūros paslaugų gavimo tvarką.
16. Dėl akredituotos vaikų dienos socialinės priežiūros paslaugos vaiko tėvai ar jo atstovai pagal įstatymą kreipiasi į Kėdainių rajono savivaldybės administraciją ir pateikia laisvos formos prašymą (toliau – prašymas), kuriame nurodo vaiko vardą, pavardę, gimimo datą bei kokioje įstaigoje pageidauja gauti vaikų dienos socialinės priežiūros paslaugas.
17. Jei akredituotos vaikų dienos socialinės priežiūros paslaugos poreikis nustatytas atvejo vadybos proceso metu, kartu su prašymu vaiko tėvai ar jo atstovai pagal įstatymą, ar atvejo vadybininkas, ar socialinis darbuotojas darbui su šeima pateikia atvejo vadybininko rekomendaciją.
18. Prašymai pateikiami Kėdainių rajono savivaldybės administracijai, adresu J. Basanavičiaus g. 36, 101 kabinetas arba pateikiami el. paštu administracija@kedainiai.lt. Prašymai registruojami ir perduodami Socialinės paramos skyriui.
19. Socialinės paramos skyrius įrašo informaciją apie vaiką, kuriam bus teikiamos akredituotos socialinės priežiūros paslaugos į Tvarkos aprašo 10 punkte minima sutartį.
20. Jeigu pageidaujamoje akredituotoje vaikų dienos socialinės priežiūros įstaigoje nėra laisvų vietų, pareiškėjui gali būti siūloma suteikti paslaugas vaikui kitoje įstaigoje. Jam atsisakius arba nesant vietų nei vienoje įstaigoje, vaikas įrašomas į eilę gauti akredituotas vaikų dienos socialinės priežiūros paslaugas. Eilė sudaroma kiekvienai vaikų dienos socialinės priežiūros įstaigai pagal prašymo pateikimo datą. Eiles sudaro Socialinės paramos skyrius.

